Den transmongolske jernbane

Den transmongolske jernbane knytter sammen den transsibirske jernbane fra Ulan-Ude i Russland med Jining i Kina, via Ulan Bator i Mongolia. Linjen ble bygd mellom 1949 og 1961. Den er stort sett enkeltsporet i Mongolia og dobbeltsporet i Kina. Sporvidden i Russland og Mongolia er  mm, mens den er 1435 mm i Kina.

Andre viktige stoppesteder i Mongolia er Sükhbaatar, Darkhan, Choir, Sainshand og Zamyn-Üüd, mens kinesiske Erenhot er grensestopp der en endrer sporvidde. Viktige bilinjer går til  Erdenet og Baganuur.

 Historie 
Utbyggingen av jernbanen i Mongolia begynte i 1947, nådde Ulan Bator i 1950 og den kinesiske grense i 1955. Før dette hadde de eneste jernbanelinjene vært korte godslinjer.

 Operasjon 
mini|Boggiebytte fra bredspor (1520 mm) til normal sporvidde (1435 mm).
Det mongolske jernbaneselskapet Mongolyn Tömör Zam frakter 80 % av alt gods og 30 % av alle reisende i Mongolia. De fleste togene har to lokomotiv for å minske sjansen for forsinkelser i det store, sparsomt befolkede landet.

Mongolske og russiske tog bruker sporvidden  mm, mens Kina bruker normalspor med bredden 1435 mm. Hver gong togene krysser grensen må de derfor bytte hjul. Hver vogn blir løftet og boggiene endret. Dette, sammen med toll- og passkontroll, gjør at grensepasseringen kan ta flere timer.

 Se også 
Jernbane i Mongolia
Jernbane i Kina

Eksterne lenker
  (mongolsk)

Kategori:Jernbane i Mongolia
Kategori:Jernbane i Folkerepublikken Kina
Kategori:Jernbanestrekninger i Russland
Kategori:Indre Mongolia